Motî:ahesse - Wikipedia

# Motî:ahesse

### Èn årtike di Wikipedia.

ahesse

I. [f.n.] sacwè k' ahesse, copurade:

1. usteye. Les ahesses d' on pexheu, d' ene cujhnire. Li pus bele ahesse a-z ofri al mariêye, c' est on rlave-schweles. Prindoz sogne do diccionaire d' inglès: c' est ene ahesse por vos cwand vs seroz ås scoles. F. chose utile, matériel, ustensile.

2. (v.m.) bastimint lérece ki vént bén a pont dins ene måjhon (cabinet, forni, abatou). Èn abatou a costé d' ene coujhene, c' est ene fameuse ahesse. C' est ene måjhon qu'a totes ses ahesses. F. commodité, aisance.

3. (v.m. d' droet rurå) passaedje po ndaler dins on tchamp reclô. >> voye d' ahesse: voye k' ene sakî est oblidjî di vs leyî so s' tchamp por vos aler å vosse, k' est reclôs sins voye. Dji vs waerantixh k' i gn a ene voye d' ahesse ki passe al coine di leu corti. F. servitude.

4. (imådjreçmint) feme k' on pout åjheymint ahessî (coûtchî avou leye) On voet bén a ses airs ki c' est ene ahesse. F. allumeuse, charmeuse, séductrice.

II. les ahesses [f.n.t.pl.]

1. usteyes k' i fåt po on mestî. Il a ddja atchté totes les ahesses di veterinaire. rl a: cayet. F. l'équipement, le matériel, les accessoires, l'attirail.

2. meubes, ekipmint d' ene måjhon. >> awè totes ses ahesses: a) awè ene bele måjhon avou tot çk' i fåt, tot cåzant d' ene djin. F. être bien installé(e). b) awè tos ls ekipmints (såle di bagn, cabinets, radjondaedje al corante aiwe, al loumire, å telefone), tot cåzant d' ene måjhon, d' ene veye. Voess totes les ahesses des grandès veyes, djo ! F. commodité, facilités, luxe, confort, standing.

3. (po rire) seke di l' ome. Divins on live porno, li feme dit: "Cwand ki dj' voeya ses ahesses, dji sinta k' dj' aléve awè bon dins tot m' coir".

Disfondowes: ahesse, ayesse, a.esse.

Etimolodjeye: sivierba di "ahessî".

Prin del pådje «http://wa.wikipedia.org../../../a/h/e/Mot%C3%AE%7Eahesse.html»

##### Views

- Årtike
- Copene
- Modêye d' asteure

##### Cweri